Title: vlastny material
Author: administrator
Last saved by: vsisova
Company: MF SR

Informácia o postupe Ministerstva financií SR 
podľa zákona  č. 92/1991 Zb. o podmienkach prevodu majetku štátu na iné osoby 
v znení neskorších predpisov
a podľa zákona Národnej rady SR č. 278/1993 Z. z. o správe majetku štátu 
v znení neskorších predpisov

Na základe uznesenia vlády SR č. 1077 zo dňa 12. 12. 2007 ministerstvá a ostatné ústredné orgány štátnej správy polročne informujú vládu o svojom postupe:

-	podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov pri udeľovaní predchádzajúcich súhlasov štátnym podnikom na uzavretie zmlúv o prevode vlastníctva majetku štátu, ktorý tieto štátne podniky spravujú, a

-	podľa zákona Národnej rady SR č. 278/1993 Z. z. o správe majetku štátu v znení neskorších predpisov pri prevodoch prebytočného nehnuteľného majetku štátu a pri zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva.

Podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov Ministerstvo financií SR udelilo dňa 21. 12. 2009 štátnemu podniku v jeho zriaďovateľskej pôsobnosti (Mincovni Kremnica, š.p.) súhlas s prevodom (odpredajom) nasledovného prebytočného hmotného investičného majetku minimálne za cenu stanovenú v znaleckom posudku č. 118/2009 vypracovanom Ing. Petrom Škripkom:

         Názov			    Typ		Rok výroby-nadobudnutia 	 Zostatková cena v €
Žeriav nástenný 		NRVES 500		1997				2 158,58 
Žeriav otočný stĺpový		SŽO 1, 3/5		2005				3 341,53
Linka vyberacia			PL			1992				0,-
Kompresor skrutkový		VS 40 – 7,5		1999				0,-
Sušič kondenzátu		PGE 180		1999				0,-
Vozík vysokozdvižný		AV 16			1996				0,-
Odvíjacie zariadenie		QOPD 250		1996				0,-

Podľa zákona Národnej rady SR č. 278/1993 Z. z. o správe majetku štátu v znení neskorších predpisov Ministerstvo financií SR v období od 1. 12. 2009 do 31. 05. 2010 udelilo súhlas so štyrmi odplatnými prevodmi prebytočného nehnuteľného majetku štátu v správe Colného riaditeľstva SR, s jedným odplatným prevodom prebytočného nehnuteľného majetku štátu v správe Daňového riaditeľstva SR a s jedným odplatným prevodom prebytočného nehnuteľného majetku štátu v správe Vzdelávacieho a doškoľovacieho zariadenia VS – Financie. V sledovanom období boli Ministerstvom financií SR tiež odsúhlasené dva prevody správy a jedna zámena správy nehnuteľného majetku štátu v správe Colného riaditeľstva SR. Prevody nehnuteľného majetku štátu v rezorte Ministerstva financií SR sú bližšie špecifikované v prílohe č. 1.